| Medaljeoversikt |
| --- |
| Konkurrerte for Norges flagg Norge |
|  i langrenn: |
| Langrenn U23-verdensmesterskap |
| Bronse | 2013 Liberec | 15 km jaktsart |
| Langrenn Junior-VM |
| Gull | 2011 Otepää |  Stafett  |
| Sølv | 2011 Otepää |  Sprint klassisk  |
| Sølv | 2011 Otepää |  5 km fristil  |
| Norges flagg Norgesmesterskap |
| Gull | 2015 Røros | 3 x 5 km stafett |
| Gull | 2019 Meråker | 3 x 5 km stafett |
| Sølv | 2017 Gålå | 5 km fristil |
| Sølv | 2017 Gålå | 30 km klassisk |
| Sølv | 2018 Alta | Lagsprint fristil |
| Bronse | 2013 Hamar | 3 x 5 km stafett |
| Bronse | 2019 Lygna |  Lagsprint klassisk  |

**Kari Øyre Slind** (født 22. oktober 1991 på Oppdal) er en norsk langrennsløper som representerer Oppdal IL. Hun er yngre søster av tvillingsøstrene Astrid og Silje Øyre Slind, som også er langrennsløpere.

Idrettskarriere
---------------

I 2008 vant hun gull på 5 km i junior-NM, på tiden 12.18,8. Samme år fikk hun bronse ved Spar Cup i langrenn, i klassen K17 år.

I 2009 vant hun gull på sprint fri teknikk i junior-NM, i klassen 18 år.

I mars 2010 deltok hun i Junior-NM på ski, her ble det 5.-plass på 15 km klassisk og sølv på 5 km fristil. I tillegg fikk hun gull på 4x3,75 km stafett, da hun deltok på Sør-Trøndelags førstelag sammen Anne Kjersti Kalvå, Silje Dahl Benum og Tine Aagaard. Samme år debuterte hun også i verdenscupen, i sprint i Drammen.

Ved junior-VM 2010 fikk hun bronse på sprint og gull på stafetten sammen med Heidi Weng, Tuva Toftdahl og Ingvild Flugstad Østberg. I januar 2011 deltok hun i junior-VM i Estland, denne gangen ble det sølv på 5 km fri teknikk, og på klassisk sprint. Norge vant også gull på 4 x 3,3 km stafett, der hun gikk sammen med Ragnhild Haga, Martine Ek Hagen og Heidi Weng. I tillegg kom hun på 6.-plass på jaktstarten. 

Hun deltok på Oppdals stafettlag ved Norgesmesterskapet på ski 2012, der de kom på 4.-plass på 3 x 5 km. Året etter, ved Norgesmesterskapet på ski 2013 i januar, fikk hun bronse på 3 x 5 km stafett. Hun ble også tatt ut til U23-VM på ski 2013, der hun fikk bronse på 15 km skiathlon, bak Ragnhild Haga og Debora Agreiter. 

Ved Norgesmesterskapet på ski 2015 vant Oppdal 3 x 5 km stafett, med alle tre søstrene Øyre Slind på laget. I tillegg kom hun på 5.-plass på lagsprint fri teknikk og 6.-plass på 30 km klassisk. 

Under NM 2017 del to på Gålå fikk hun sølvmedaljer både på 5 km fristil og 30 km klassisk, på begge distanser vant Marit Bjørgen.

Slind ble rangert som nummer 447 på listen over de tusen beste idrettsutøverne i Trøndelag i avisa *Nidaros* sin kåring i 2022.

I 2021 ble hun tilknyttet langløpslaget Team Koteng Eidissen for å gå langløp i Ski Classics.

Referanser
----------

1. ↑   www.fis-ski.com, besøkt 5. desember 2018[Hentet fra Wikidata]
2. ↑  Østlandets blad - *Sølv og bronse i junior-NM*
3. ↑  Vind IL - *Spar Cup langrenn 2008* (Google cache)
4. ↑  Opdalingen – *NM-suksess for søstre*[*død lenke*]
5. ↑  Junior-NM 2010 - *Start- og resultatlister, langrenn* [*død lenke*]
6. ↑  OPP.no - *Et kick å gå verdenscup* Arkivert 27. desember 2008 hos Wayback Machine.
7. ↑  NRK.no – *Norsk stafettsuksess i junior-VM*
8. ↑  NRK.no – *Jeg tror nesten ikke at jeg har skjønt det ennå*
9. ↑  Nidaros: Trøndersk idretts adelskalender 2022 (krever abonnement)
10. ↑  «Tre nye løpere til Team Koteng Eidissen». *Langrenn.com* **(norsk nynorsk)**. 13. desember 2021. Besøkt 10. januar 2022.

Eksterne lenker
---------------

* (en) Kari Øyre Slind – FIS (langrenn) Rediger på Wikidata
* Norges skiforbund – *Kari Øyre Slind*